**A****PSTIPRINĀTS**

Iepirkuma komisijas

2016.gada 8.janvāra sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētājas vietniece

Ilze Straume

*Saskaņā ar Publisko iepirkumu likuma 8.2pantu*

*Slimību profilakses un kontroles centra organizētā iepirkuma*

**„Eksperta-ķīmiķa pakalpojumi jauno psihoaktīvo vielu jautājumos”**

 (iepirkuma identifikācijas Nr. SPKC 2016/02)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, Rīga, LV-1005, tālrunis 67501590, fakss 67501591.

# Pretendents: fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus un ir iesniegusi piedāvājumu.

# Iepirkuma priekšmets un CPV kods: iepirkuma priekšmets ir eksperta – ķīmiķa pakalpojumi jauno psihoaktīvo vielu jautājumos (turpmāk – Pakalpojums), CPV kods: 73210000-7.

# Tehniskā specifikācija: tehniskā specifikācija pievienota instrukcijai, turpmāk – Instrukcija, kā 1.pielikums un satur prasības, par kurām pretendentam jāiesniedz piedāvājums.

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: janis.jakobovics@spkc.gov.lv.

# Informācijas sniegšana: visi jautājumi par iepirkuma priekšmetu un piedāvājumu iesniegšanas kārtību adresējami Instrukcijas 6.punktā minētajai kontaktpersonai savlaicīgi (ne vēlāk kā divas darba dienas pirms piedāvājumu iesniegšanas termiņa beigām).

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, Rīga, LV-1005, 208.kabinets (sekretariāts);

## piedāvājumu iesniegšanas laiks – līdz 2016.gada 19.janvāra, plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tās norādot:

### pretendenta nosaukumu, adresi, kontakttālruni un faksa numuru;

### norādi, kas satur iepirkuma nosaukumu un identifikācijas numuru;

### norādi „Neatvērt līdz 2016.gada 19.janvārim, plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 8.2.apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt cauršūtam (caurauklotam) vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures cauršūšanai izmantojamais diegs nostiprināms ar pārlīmētu papīru, uz tā norādāms cauršūto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28.septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmeta daļas: iepirkuma priekšmets ir vienā daļā, pretendentam piedāvājums jāiesniedz saskaņā ar tehnisko specifikāciju.

# Kvalifikācijas prasības Pretendentam (t.sk. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja Pretendents ir personālsabiedrība):

## nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

## ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;

## pretendents ir reģistrēts normatīvajos aktos noteiktajā kārtībā;

## pretendents pēdējo 3 (trīs) gadu laikā (skaitot līdz piedāvājuma iesniegšanas termiņam) ir sniedzis konsultāciju pakalpojumus dabaszinātnēs (ķīmijā) vai cita veida pakalpojumus dabaszinātnēs (ķīmijā);

## pretendents ir saņēmis vismaz 2 (divas) pozitīvas atsauksmes no pasūtītājiem pēdējo trīs gadu laikā;

## pretendenta rīcībā ir nepieciešamais personāls, kas nepieciešams Pakalpojuma izpildei, t.i., uz visu līguma izpildes periodu Pretendents piedāvā iesaistīt vismaz vienu speciālistu, kura profesionālā pieredze un izglītība atbilst šādām prasībām:

### zinātņu doktora grāds ķīmijā;

### ne mazāk kā 5 (piecu) gadu darba pieredze (skaitot līdz piedāvājuma iesniegšanas termiņam) ar dabaszinātnēm (ķīmiju) saistītā jomā;

### pieredze darbā ar liela apjoma informāciju, ļoti labas angļu un krievu valodas zināšanas, labas iemaņas darbā ar datoru (MS Office);

### pieeja ķīmisko vielu datu bāzēm, bibliotēkām, zinātniskajai literatūrai, kā arī pieeja Eiropas patentu datu bāzei (Espacenet.com).

# Prasības pretendentam un iesniedzamie dokumenti. Pretendentam jāiesniedz:

## pretendenta pieteikums dalībai iepirkumā atbilstoši Instrukcijas 2. pielikuma formai;

## iepirkumu komisija par Instrukcijas 11.3.punktu veiks pārbaudi attiecīgā reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;

## Latvijas Republikas Uzņēmumu reģistra izsniegta izziņas kopija vai izdruka no Lursoft datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## pretendenta pieredzes apraksts atbilstoši Instrukcijas 3.pielikuma formai, kurā tas apliecina atbilstību Instrukcijas 11.4.punktam;

## ne mazāk kā 2 ( divas) atsauksmes atbilstoši instrukcijas 11.5.punktam;

## pretendenta parakstīts apliecinājums (oriģināls), kas apliecina, ka Pretendenta rīcībā ir Pakalpojuma izpildei nepieciešamais personāls un Pretendents Pakalpojuma izpildei piesaistīs Instrukcijas 11.6.punktā noteikto speciālistu. Apliecinājumā norāda Pakalpojuma izpildē piesaistītā speciālista vārdu un uzvārdu un tā darbības lomu Pakalpojuma izpildē, kā arī plānoto izmantojamo ķīmijas datu bāžu un bibliotēku sarakstu. Apliecinājumam pievieno speciālista parakstītu dzīvesgājuma aprakstu (CV) atbilstoši Instrukcijas 11.6.punktam un 4.pielikumam.

# Tehniskais un finanšu piedāvājums: piedāvājumu sagatavo un iesniedz saskaņā ar Tehniskā un finanšu piedāvājuma formu (1.pielikums). Cenas jānorāda *euro* bez pievienotās vērtības nodokļa (PVN). Piedāvājuma cenai jāietver visas ar konsultāciju pakalpojumu sniegšanu dabaszinātnēs (ķīmijā) saistītās izmaksas, kuras rodas, pretendentam veicot Pakalpojuma izpildi saskaņā ar tehnisko specifikāciju.

# Iepirkuma komisija par Pretendentu, kuram varētu tikt piešķirtas līguma slēgšanas tiesības:

## pārbauda tā atbilstību Publisko iepirkumu likuma 8.² panta piektajai daļai, pieprasot e-izziņas portālā <https://www.eis.gov.lv/>;

## pasūtītājs informē Pretendentu, ja tam konstatēti nodokļu parādi (tajā skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas — konstatēto parādu nomaksai un apliecinājuma par parādu nomaksu iesniegšanai. Pretendents, lai apliecinātu, ka tam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, iesniedz apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izziņu par to, ka tam laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā minētais apliecinājums nav iesniegts, Pasūtītājs Pretendentu izslēdz no turpmākās dalības iepirkumā.

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs Tehniskā un finanšu piedāvājuma atbilstību Tehniskajam un finanšu piedāvājumam. Pretendenti, kuru piedāvājums neatbildīs Tehniskā un finanšu piedāvājuma prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas un vai piedāvājums nav nepamatoti lēts. Iepirkuma komisija labo pretendenta piedāvājuma aritmētiskās kļūdas;

## iepirkumu komisijai ir tiesības uzdot pretendentam veikt pārbaudes darbu atbilstoši instrukcijas pielikumam Nr. 1.1. un Nr.1.2.;

## no visiem prasībām atbilstošajiem piedāvājumiem komisija izvēlēsies piedāvājumu ar viszemāko cenu;

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata. Līgumā paredzētas tiesības pusēm vienpusēji izbeigt līguma saistības bez soda sankcijām, par to rakstiski brīdinot otru pusi vienu mēnesi iepriekš;;

## Pakalpojuma sniegšanas ilgums: 24 mēneši no līguma noslēgšanas dienas vai līdz līguma summas izsmelšanai;

## samaksa un termiņš: 10 darba dienu laikā pēc tam, kad Pretendents katra kalendārā mēneša 20.datumā ir iesniedzis parakstītu pieņemšanas-nodošanas aktu, norādot nostrādāto kopējo stundu skaitu, tajā skaitā veikto konkrēto darbību atšifrējumu pa stundām;

## plānotā līguma summa: līdz 12 000,00 *euro* bez PVN;

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

1.pielikums – Tehniskā un finanšu piedāvājuma forma uz 5 (piecām) lapām.

2.pielikums – Pretendenta pieteikuma forma dalībai iepirkumā uz 1 (vienas) lapas.

3.pielikums – Pretendenta pieredzes apraksta forma uz 1 (vienas) lapas.

**4.pielikums** – CV forma uz 1 (vienas) lapas.

1.pielikums

*iepirkuma*

 **“Eksperta-ķīmiķa pakalpojumi jauno psihoaktīvo vielu jautājumos”**

(iepirkuma identifikācijas Nr. SPKC 2016/02)

Tehniskā un finanšu piedāvājuma forma

|  |  |
| --- | --- |
| 1.Prasības  | **Pretendenta piedāvājums** |
| **1.1.Sniegt konsultāciju pakalpojumu dabaszinātnēs (ķīmijā). Konsultācijas jāsniedz pēc Pasūtītāja pieprasījuma par jaunām psihoaktīvām vielām**[[1]](#footnote-1)**:**1.1.1. aizpildot ziņošanas formu par jaunām psihoaktīvām vielām (pielikums Nr.1.1.). 1.1.2.izstrādājot jaunas psihoaktīvas vielas ģenēriskās formulas aprakstu (pielikums Nr. 1.2.). Informācija pielikumā 1.1. un 1.2. jāsagatavo Word versijā, Times New Roman 12 fontā ar atstarpi 1. |  |
| 1. **2. Prasības saturam:**
 |  |
| **2.1.Sagatavojot ziņošanas formu par jaunām psihoaktīvām vielām (pielikums Nr.1.1.) pēc Pasūtītāja pieprasījuma, Pretendents norāda:**2.1.1. vielas ķīmisko nosaukumu latviešu un angļu valodās;2.1.2. Chemical Abstract Service piešķirto ķīmiskās vielas (jaunas psihoaktīvās vielas) numuru (CAS numuru);2.1.3.vielas struktūrformulu;2.1.4.zināmos jaunās psihoaktīvās vielas triviālos nosaukumus jeb „ielas”, žargonu nosaukumus;2.1.5. vielas īpašības, tajā skaitā – vielas ietekmi uz indivīdu, devas, efektus, izmantojamību un pieejamību medicīnā, vielas potenciālu, pētījumus (ja pieejami) *„in vitro”/ „in vivo”*, lietotāju ziņojumus (ja pieejami) par vielas ietekmi un efektiem un citu pieejamo informāciju;2.1.6.vielas kontroles statusu Latvijā atbilstoši spēkā esošajiem Latvijas Republikas normatīvajiem dokumentiem, vielu ģenēriskajai sistēmai, kā arī vielas kontroles statusu citās valstīs (ja pieejams) un informāciju par vielai piešķirtu patentu Eiropas Savienībā un Latvijā (ja ir).**2.2.Izstrādājot jaunas psihoaktīvas vielas ģenēriskās formulas aprakstu (pielikums Nr. 1.2.) pēc Pasūtītāja pieprasījuma Pretendents norāda:**2.2.1.ģenēriskās grupas nosaukumu;2.2.2.ģenēriskās grupas aprakstu atbilstoši vielu ģenēriskajai sistēmai saskaņā ar spēkā esošajiem Latvijas Republikas normatīvajiem aktiem (Ministru kabineta noteikumi Nr.847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem”). |  |
| **3.Termiņi** |  |
| **3.1.Pretendents elektroniski iesniedz Pasūtītājam:**3.1.1. ziņošanas formu par jaunām psihoaktīvām vielām (pielikums Nr.1.1.) trīs darba dienu laikā pēc pieprasījuma saņemšanas;3.1.2.jaunas psihoaktīvas vielas ģenēriskās formulas aprakstu (pielikums Nr. 1.2.) divu nedēļu laikā pēc pieprasījuma saņemšanas. |  |
| **4.Citas prasības** |  |
| 4.1.Pretendents nodrošina speciālista dalību Pasūtītāja rīkotajās darba grupu sanāksmēs. |  |
| **5. Samaksa** |  |
| **5.1.Samaksa tiek veikta:**5.1.1. proporcionāli nostrādātajam stundu skaitam;5.1.2. 10 darba dienu laikā pēc tam, kad Pretendents katra kalendārā mēneša 20.datumā iesniedzis parakstītu pieņemšanas-nodošanas aktu, norādot nostrādāto kopējo stundu skaitu, tajā skaitā veikto konkrēto darbību atšifrējumu pa stundām.  |  |

|  |  |
| --- | --- |
| **Pakalpojums** | **\*Pakalpojuma cena *euro* bez PVN (par 1 stundas likmi)** |
| Konsultāciju pakalpojuma sniegšana dabaszinātnēs (ķīmijā) |  |

\*cenā jāietver visas izmaksas, kas saistītas ar Instrukcijas 11.6.punktā minēto speciālista Pakalpojumu, kā arī visi izdevumi, kas tieši un netieši saistīti ar Pakalpojuma nodrošināšanu, tajā skaitā visi piemērojamie nodokļi un valsts noteiktie obligātie maksājumi, nodevas, u.c. izmaksas, kas nepieciešamas Pakalpojuma pilnīgai un kvalitatīvai izpildei.

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**Pielikums Nr.1.1.**

**Ziņošanas forma**

*(vielas nosaukums)*

1. Vielas ķīmiskais nosaukums:

Latviešu valodā:

Angļu valodā:

2. CAS nr.:

(CAS numurus piešķir Chemical Abstracts Service, pamatojoties uz publicētiem datiem).

3. Vielas struktūrformula:

4. Triviālais nosaukums:

5. Īpašības:

6. Kontrole:

7. Informācija par piešķirtu patentu:

8. Sagatavoja:

Vārds, uzvārds:

Datums:

Patērētais laiks (stundās):

**Pielikums Nr.1.2.**

**Ģenēriskās formulas apraksts**

*(vielas nosaukums)*

1. Ģenēriskās grupas nosaukums:

2. Ģenēriskās grupas apraksts atbilstoši spēkā esošajiem Latvijas Republikas normatīvajiem dokumentiem, vielu ģenēriskajai sistēmai:

3. Sagatavoja:

Vārds, uzvārds:

Datums:

Patērētais laiks (stundās):

**2.pielikums**

*iepirkuma*

**„Eksperta-ķīmiķa pakalpojumi jauno psihoaktīvo vielu jautājumos”**

 (iepirkuma identifikācijas Nr. SPKC 2016/02)

Pretendenta pieteikums

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

*APLIECINĀJUMS:*

Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkuma Instrukcijā pretendentiem, tehniskajā specifikācijā norādītās prasības. Mēs apliecinām piedāvājumā sniegto ziņu patiesumu un precizitāti.

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**3.pielikums**

*iepirkuma*

**„ Eksperta-ķīmiķa pakalpojumi jauno psihoaktīvo vielu jautājumos”**

(iepirkuma identifikācijas Nr. SPKC 2016/02)

PRETENDENTA PIEREDZE

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pasūtītāja nosaukums, kontaktpersona, tālruņa numurs** | **Pakalpojuma nosaukums** | **Pakalpojuma raksturojums** | **Līguma summa,** **EURO bez PVN***\** | **Līguma izpildes periods****(no – līdz)****(mm/gggg)** |
|  |  |  |  |  |  |
|  |  |  |  |  |  |

*\*Lai nepārkāptu komercnoslēpumus par privātiem uzņēmumiem, norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

4.pielikums

*iepirkuma*

**„ Eksperta-ķīmiķa pakalpojumi jauno psihoaktīvo vielu jautājumos”,**

(iepirkuma identifikācijas Nr. SPKC 2016/02)

**CV forma (paraugs)**

|  |  |
| --- | --- |
| **Vārds, uzvārds** |  |
| **Amata nosaukums** |  |

**Izglītība:**

|  |  |
| --- | --- |
| **Gads (no/līdz):** |  |
| **Izglītības iestāde:** |  |
| **Specialitāte:** |  |
| **Izglītību apliecinošs dokuments:** |  |

**Kvalifikāciju paaugstinoši kursi:**

|  |  |
| --- | --- |
| **Gads (no/līdz):** |  |
| **Izglītības iestāde:** |  |
| **Kursa nosaukums:** |  |
| **Izglītību apliecinošs dokuments:** |  |

**Darba pieredze:**

|  |  |
| --- | --- |
| **Gads (no/līdz):** |  |
| **Darba vieta:** |  |
| **Amats:** |  |
| **Pienākumi:** |  |

Pakalpojuma sniegšanā iesaistīt paredzētais speciālists norāda savu izglītību un darba pieredzi un citu informāciju, kas apliecina speciālista atbilstību Instrukcijas 11.6.punkta prasībām.

Es, apakšā parakstījies, apliecinu, ka augstākminētais pareizi atspoguļo manu izglītību, kvalifikāciju un darba pieredzi.

Ar šo es apņemos:

|  |  |
| --- | --- |
| No | Līdz |
| *<perioda sākums>* | *<perioda beigas>* |

saskaņā ar Pretendenta ‑ *<pretendenta nosaukums>* (turpmāk - Pretendents) piedāvājumu piedalīties *<pakalpojuma nosaukums>*, gadījumā, ja tiek pieņemts lēmums slēgt iepirkuma līgumu ar Pretendentu.

|  |
| --- |
| *<Vārds, uzvārds>* |
| *<Paraksts>* |
| *<Datums>* |

1. Atbilstoši 1996.gada 6.jūnija likumam „Par narkotisko un psihotropo vielu un zāļu likumīgās aprites kārtību”, **jauna psihoaktīva viela** — jauna narkotiska viela tīrā formā vai preparātā, kas nav uzskaitīta atbilstoši 1961.gada 30.marta Vienotajai konvencijai par narkotiskajām vielām un var radīt veselībai līdzvērtīgus draudus kā vielas, kas uzskaitītas minētās konvencijas I, II vai IV sarakstā, vai arī jauna psihotropa viela tīrā formā vai preparātā, kas nav uzskaitīta atbilstoši 1971.gada 21.februāra Vienotajai konvencijai par psihotropajām vielām un var radīt veselībai līdzvērtīgus draudus kā vielas, kas uzskaitītas minētās konvencijas I, II, III vai IV sarakstā. [↑](#footnote-ref-1)